1999/303/EY: Komission päätös, tehty 12 päivänä huhtikuuta 1999, sellaista perustelluksi tapaukseksi katsottavaa puhelintoimintapalvelua, jossa mahdollinen numerovalinta on toteutettu äänitaajuusvalintana (DTMF), tukevien yleisiin analogisiin puhelinverkkoihin (PSTN) liitettävien päätelaitteiden liitäntävaatimuksia koskevista yhteisistä teknisistä määräyksistä (tiedoksiannettu numerolla K(1999) 874) (ETA:n kannalta merkityksellinen teksti)



Virallinen lehti nro L 118 , 06/05/1999 s. 0055 - 0059



KOMISSION PÄÄTÖS, tehty 12 päivänä huhtikuuta 1999, sellaista perustelluksi tapaukseksi katsottavaa puhelintoimintapalvelua, jossa mahdollinen numerovalinta on toteutettu äänitaajuusvalintana (DTMF), tukevien yleisiin analogisiin puhelinverkkoihin (PSTN) liitettävien päätelaitteiden liitäntävaatimuksia koskevista yhteisistä teknisistä määräyksistä (tiedoksiannettu numerolla K(1999) 874) (ETA:n kannalta merkityksellinen teksti) (1999/303/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon telepäätelaitteista ja satelliittimaa-asemalaitteista ja niiden vaatimustenmukaisuuden vastavuoroisesta tunnustamisesta 12 päivänä helmikuuta 1998 annetun Euroopan parlamentin ja neuvoston direktiivin 98/13/EY(1) ja erityisesti sen 7 artiklan 2 kohdan toisen luetelmakohdan, sekä katsoo, että (1) yleisiin analogisiin puhelinverkkoihin (PSTN) liitettävien päätelaitteiden (lukuun ottamatta perustelluksi tapaukseksi katsottavaa puhelintoimintapalvelua tukevia päätelaitteita), joissa mahdollinen numerovalinta on toteutettu äänitaajuusvalintana (DTMF) avulla, liitäntävaatimuksia koskevista yhteisistä teknisistä määräyksistä 20 päivänä heinäkuuta 1998 tehty neuvoston päätös 98/482/EY(2) ei koske perustelluksi tapaukseksi luettavaa puhelintoimintapalvelua tukevia päätelaitteita, (2) komissio on todennut, että perustelluksi tapaukseksi katsottavaa puhelintoimintapalvelua tukevia päätelaitteita varten tarvitaan yhteiset tekniset määräykset, sekä määritellyt kyseisten määräysten soveltamisalan, (3) kyseessä oleva yhdenmukaistettu standardi on teknisesti riittävän kehittynyt, ja se poikkeaa sisällöltään hyvin vähän päätöksessä 98/482/EY käsitellystä standardista; tämän vuoksi on aika ottaa voimassa oleva yhdenmukainen standardi vähäisin poistoin perustaksi perustelluksi tapaukseksi luettavaa puhelintoimintapalvelua tukevien päätelaitteiden liitäntävaatimuksille; tähän päästään tällä komission päätöksellä, joka täydentää päätöstä 98/482/EY; tämän ansiosta kaikentyyppisiin yleiseen puhelinverkkoon liitettäviin päätelaitteisiin sovelletaan samaa yhdenmukaistettua standardia; tällaista valikoivaa, teknisen kehitystason ja taloudelliset hyödyt huomioon ottavaa olennaisten vaatimusten soveltamista pidetään direktiivin 98/13/EY johdanto-osassa suotavana, (4) kansallisten yleisten puhelinverkkojen tekninen kehitys on edistynyt kahdennellakymmenennellä vuosisadalla jatkuvasti, ja koska kehitys on alun perin tapahtunut kussakin maassa muista maista riippumatta, verkkojen välillä on vielä huomattavia teknisiä eroja, (5) yleisten puhelinverkkojen välillä on teknisiä eroja, joista merkittävimmät selostetaan Euroopan telealan standardointilaitoksen oppaassa EG 201 121 julkaistuissa ohjeissa, (6) kyseiset ohjeet sisältävät laitevalmistajille mahdollisesti hyödyllistä tietoa, (7) ilmoitettujen laitosten on näin ollen huolehdittava siitä, että laitevalmistajat ovat tietoisia verkkojen välisistä eroista, (8) päätelaitteiden hyväksymisen olisi oltava mahdollista kansallisten määräysten mukaisesti siirtymäkauden ajan, (9) laitevalmistajien on liitettävä kaikkiin tämän päätöksen mukaisesti hyväksyttyihin tuotteisiin ilmoitus; laitevalmistajien on annettava vakuutus laitteen yhteensopivuudesta verkkojen kanssa; ilmoitettujen laitosten on huolehdittava siitä, että laitevalmistajat ovat tietoisia mainituista velvoitteista; aina kun laite hyväksytään tämän päätöksen mukaisesti, ilmoitettujen laitosten on tiedotettava muille ilmoitetuille laitoksille vakuutuksista, jotka koskevat laitteen yhteensopivuutta verkkojen kanssa, (10) tämän päätöksen soveltamisalaan kuuluvia laitteita, jotka on hyväksytty kansallisten määräysten mukaisesti ennen siirtymäkauden loppua, saa edelleen saattaa kyseisille kansallisille markkinoille ja ottaa käyttöön, ja (11) tämän päätöksen kohteena olevat yhteiset tekniset määräykset ovat ACTE-komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tätä päätöstä sovelletaan päätelaitteisiin, jotka on tarkoitus liittää yleiseen analogiseen puhelinverkkoon ja jotka kuuluvat komission päätöksen 98/576/EY(3) 2 artiklan 1 kohdassa tarkoitetun yhdenmukaistetun standardin soveltamisalaan. 2. Tässä päätöksessä vahvistetaan yhteiset tekniset määräykset 1 kohdassa tarkoitettujen yleisiin analogisiin puhelinverkkoihin liitettävien päätelaitteiden liitäntävaatimuksista sellaisissa tapauksissa, joissa mahdollinen numerovalinta on verkossa toteutettu äänitaajuusvalintana (DTMF). Tämä päätös ei koske vaatimuksia, jotka liittyvät päätelaitteiden yhteentoimivuuteen yleisen televerkon välityksellä siten kuin ditektiivin 98/13/EY 5 artiklan g kohdassa on määritelty. 2 artikla 1. Yhteiset tekniset määräykset sisältävät yhdenmukaistetun standardin, jonka toimivaltainen standardointielin on valmistellut ja joka vastaa soveltuvin osin direktiivin 98/13/EY 5 artiklan d ja f alakohdassa tarkoitettuja olennaisia vaatimuksia. Viittaus standardiin on liitteessä I. 2. Näiden yhteisten teknisten määräysten ansiosta: a) päätelaitetta voidaan liitteessä IV olevan 1 kohdan mukaisesti testata pienemmällä valikoimalla virransyöttöarvoja, ja b) sellaisia päätelaitteita, joita ei ole tarkoitettu liitettäväksi alle 18 mA:n silmukkavirtaa syöttäviin yleisiin televerkkoihin, voidaan liitteessä IV olevan 2 kohdan mukaisesti testata pienemmällä valikoimalla virransyöttöarvoja. 3. Tämän päätöksen 1 artiklan 2 kohdan soveltamisalaan kuuluvien päätelaitteiden on oltava 1 ja 2 kohdassa tarkoitettujen yhteisten teknisten määräysten mukaisia ja täytettävä direktiivin 98/13/EY 5 artiklan a ja b alakohdassa tarkoitetut olennaiset vaatimukset sekä muiden sovellettavien direktiivien, erityisesti neuvoston direktiivien 73/23/ETY(4) ja 89/336/ETY(5) vaatimukset. 3 artikla 1. Direktiivin 98/13/EY 10 artiklassa tarkoitettujen menettelyjen suorittamiseen nimettyjen ilmoitettujen laitosten on tämän päätöksen 1 artiklan 2 kohdassa tarkoitettujen päätelaitteiden osalta käytettävä 2 artiklan 1 kohdassa tarkoitetun yhdenmukaistetun standardin soveltuvia osia tai huolehdittava siitä, että niitä käytetään. 2. Ilmoitettujen laitosten on varmistettava, että: a) laitevalmistajat tai muut laitteiden hyväksyntää hakeneet ovat tietoisia ETSIn oppaassa EG 201 121 olevista ohjeista ja ohjeiden mahdollisista muutoksista; b) laitevalmistajat ovat tietoisia, että niiden on liitettävä kaikkiin tämän päätöksen mukaisesti hyväksyttyihin tuotteisiin liitteessä II olevan mallin mukainen ilmoitus; c) laitevalmistajien on annettava liitteessä III olevan mallin mukainen vakuutus siitä, että laite on verkkojen kanssa yhteensopiva. 3. Ilmoitettujen laitosten on tiedotettava muille ilmoitetuille laitoksille laitevalmistajien antamista vakuutuksista, jotka koskevat laitteen yhteensopivuutta verkkojen kanssa, kun laite on hyväksytty tämän päätöksen mukaisesti. 4 artikla 1. Edellä 2 artiklan 1 kohdassa tarkoitetun yhdenmukaistetun standardin soveltamisalaan kuuluvia laitteita ei enää voida hyväksyä kansallisten tyyppihyväksyntäsääntöjen mukaisesti 15 kuukauden kuluttua tämän päätöksen tiedoksi antamisesta. 2. Kansallisten tyyppihyväksyntäsääntöjen mukaisesti jo hyväksyttyjä päätelaitteita saa edelleen saattaa markkinoille ja ottaa käyttöön. 5 artikla Tämä päätös on osoitettu kaikille jäsenvaltioille. Tehty Brysselissä 12 päivänä huhtikuuta 1999. Komission puolesta Martin BANGEMANN Komission jäsen (1) EYVL L 74, 12.3.1998, s. 1. (2) EYVL L 216, 4.8.1998, s. 8. (3) EYVL L 278, 15.10.1998, s. 40. (4) EYVL L 77, 26.3.1973, s. 29. (5) EYVL L 139, 23.5.1989, s. 19. LIITE I Viittaus sovellettavaan yhdenmukaistettuun standardiin Tämän päätöksen 2 artiklassa tarkoitettu yhdenmukaistettu standardi on: Attachment requirements for pan-European approval for connection to the analogue Public Switched Telephone Networks (PSTNs) of TE (excluding TE supporting the voice telephony service) in which network addressing, if provided, is by means of Dual Tone Multi Frequency (DTMF) signalling ETSI Euroopan telealan standardointilaitos (ETSI) ETSIn sihteeristö TBR 21 - tammikuu 1998 (lukuun ottamatta alkusanoja ja mainintaa soveltamisalan rajaamisesta päätelaitteisiin, jotka eivät tue perustelluksi tapaukseksi katsottavaa puhelintoimintapalvelua) Lisätietoja Euroopan telealan standardointilaitos on neuvoston direktiivin 98/34/EY(1) mukaisesti tunnustettu laitos. Edellä mainittu yhdenmukaistettu standardi on laadittu direktiivissä 98/34/EY säädettyjen asianmukaisten menettelyjen mukaisesti annetun toimeksiannon mukaan. Mainitun yhdenmukaistetun standardin saa kokonaisuudessaan osoitteesta: European Telecommunications Standards Institute 650, route des Lucioles F - 06921 Sophia Antipolis Cedex tai Euroopan komissio DG XIII/A/2 - (BU 31, 1/7) Rue de la Loi/Wetstraat 200 B - 1049 Bruxelles/Brussel tai muilta organisaatioilta, jotka ovat velvollisia pitämään ETSIn standardeja saatavilla. Tällaiset organisaatiot on lueteltu Internetissä osoitteessa www.ispo.cec.be. (1) EYVL L 204, 21.7.1998, s. 37. LIITE II Ilmoitus, joka laitevalmistajien on liitettävä tämän päätöksen mukaisesti hyväksyttyihin tuotteisiin "Tämä laite on hyväksytty päätöksen 1999/303/EY mukaisesti liitettäväksi yleiseen puhelinverkkoon (PSTN) EU:n jäsenvaltioissa. Eri maiden yleisten puhelinverkkojen välillä on kuitenkin eroja, joten hyväksyntä ei sellaisenaan takaa häriötöntä toimintaa kaikkien yleisten puhelinverkkojen liityntäpisteissä. Ongelmien ilmetessä ottakaa viipymättä yhteyttä laitteen toimittajaan." Huom. Laitevalmistajan on huolehdittava siitä, että laitteen myyjälle ja käyttäjälle tiedotetaan yllä selostetusta asiasta selkeästi pakkauksessa ja/tai laitteen käyttöoppaissa (tai muunlaisissa käyttöohjeissa). LIITE III Vakuutus, joka laitevalmistajan on annettava ilmoitetulle laitokselle ja laitteen myyjälle laitteen yhteensopivuudesta verkkojen kanssa Tässä vakuutuksessa mainitaan verkot, joissa laite on suunniteltu toimimaan ja mahdolliset ilmoitetut verkot, joissa laitteella voi olla yhteentoimivuusongelmia. Vakuutus, joka laitevalmistajan on annettava käyttäjälle laitteen yhteensopivuudesta verkkojen kanssa Tässä vakuutuksessa mainitaan verkot, joissa laite on suunniteltu toimimaan ja mahdolliset ilmoitetut verkot, joissa laitteella voi olla yhteentoimivuusongelmia. Laitteen valmistajan on myös liitettävä laitteeseen tiedote, jossa kerrotaan selkeästi tapauksista, joissa yhteensopivuus verkon kanssa riippuu laitteiston ja ohjelmiston asetuksesta. Tiedotteessa on myös opastettava käyttäjää ottamaan yhteys myyjään, jos laitetta halutaan käyttää jossakin toisessa verkossa. LIITE IV 1. Virransyöttöehdot Seuraava vaatimusten väljentäminen koskee liitteessä I mainitun standardin kohdissa 4.6.2, 4.7 (myös kaikissa sovellettavissa alakohdissa) ja 4.8 (myös kaikissa sovellettavissa alakohdissa) olevia vaatimuksia. 3200 ohmin vastus korvataan 2800 ohmin vastuksella. 2. Virransyöttöehdot sellaisille päätelaitteille, joita ei ole tarkoitettu liitettäväksi alle 18 mA:n silmukkavirtaa syöttäviin yleisiin puhelinverkkoihin. Seuraava vaatimusten väljentäminen koskee liitteessä I mainitun standardin kohdissa 4.6.2, 4.7 (myös kaikissa sovellettavissa alakohdissa) ja 4.8 (myös kaikissa sovellettavissa alakohdissa) olevia vaatimuksia. Sellaisten päätelaitteiden osalta, jotka valmistajan ilmoituksen mukaan on tarkoitettu ainoastaan vähintään 18 mA:n silmukkavirtaa syöttäviin verkkoihin, 2800 ohmin vastus korvataan 2300 vastuksella.